6941 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 543 


11 Απριλίου 2000 


ΑΠΟΦΑΣΕΙΣ 

Αριθ. 11135 

Έγκριση Κανονισμού της Σκοπευτικής Ομοσπονδίας 
Ελλάδας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Της παρ. 1 του άρθρου 30 του Ν. 2725/1999 (ΦΕΚ 
121/Α') «Ερασιτεχνικός και επαγγελματικός αθλητισμός 
και άλλες διατάξεις». 

β) Του άρθρου 27 του Ν. 2081/1992 (ΦΕΚ 154/Α') με το 
οποίο προστέθηκε άρθρο 29Α στο Ν. 1558/1985 (ΦΕΚ 
137/Α), όπως τροποποιήθηκε με το άρθρο 1 του Ν. 
2469/1997 (ΦΕΚ 38/Α') κατ’ εφαρμογή των οποίων βεβαι¬ 
ώνεται ότι από τις ρυθμίσεις του εγκρινόμενου, με την πα¬ 
ρούσα απόφαση, κανονισμού δενπροκαλείται δαπάνη σε 
βάρος του κρατικού προϋπολογισμού. 

2. Την αριθμ. ΥΠΠΟ/ΓΝΟΣ/47968/9.10.1996 (ΦΕΚ 937/ 
Β') απόφαση του Πρωθυπουργού και του Υπουργού Πο¬ 
λιτισμού «Ανάθεση αρμοδιοτήτων στον Υφυπουργό Πολι¬ 
τισμού Ανδρέα Φούρα». 

3. Το με αριθμ. πρωτ. 1879/4.4.2000 έγγραφο της Σκο¬ 
πευτικής Ομοσπονδίας Ελλάδας, με το οποίο υποβλήθη¬ 
κε ο κανονισμός που καταρτίστηκε σύμφωνα με τις διατά¬ 
ξεις της παρ. 1 του άρθρου 30 του Ν. 2725/1999 και ψηφί¬ 
στηκε από το Διοικητικό Συμβούλιο αυτής, κατά τη 
συνεδρίαση της 8.3.2000. 

4. Ότι οι ρυθμίσεις του ανωτέρω κανονισμού είναι σύμ¬ 
φωνες με τις ισχύουσες διατάξεις, αποφασίζουμε: 

Εγκρίνουμε τον Κανονισμό οργάνωσης, διοίκησης, λει¬ 
τουργίας και ρύθμισης θεμάτων υπηρεσιακής κατάστα¬ 
σης του προσωπικού που κατάρτισε και ψήφισε το Διοι¬ 
κητικό Συμβούλιο της Σκοπευτικής Ομοσπονδίας Ελλά¬ 
δας κατά τη συνεδρίαση της 8.3.2000. 

Το κείμενο του εγκρινόμενου Κανονισμού προσαρτάται 
σε παράρτημα, που αποτελεί αναπόσπαστο μέρος της 
παρούσας απόφασης. 

Η παρούσα απόφαση και το παράρτημά της να δημοσι- 
ευθεί στην Εφημερίδα της Κυβερνήσεως. 

Αθήνα, 7 Απριλίου 2000 

Ο ΥΦΥΠΟΥΡΓΟΣ 

ΑΝΔΡΕΑΣ ΑΘ.ΦΟΥΡΑΣ 


ΚΑΝΟΝΙΣΜΟΣ 

Οργάνωσης Διοικητικών Υπηρεσιών, κατάστασης προ¬ 
σωπικού και συναφών θεμάτων της Σκοπευτικής Ομο¬ 
σπονδίας Ελλάδος. 

ΚΕΦΑΛΑΙΟ Α' 

Διοικητική Οργάνωση Υπηρεσιών 

Άρθρο Ιο 

Οργάνωση 

Σε επίπεδο διοικητικών υπηρεσιών, και με σκοπό την 
αποτελεσματικότερη υποστήριξη του Διοικητικού Συμ¬ 
βουλίου και των οργάνων του, η ομοσπονδία διαθέτει 
προσωπικό το οποίο στελεχώνει τις οργανικές μονάδες 
όπως αυτές καθορίζονται στην συνέχεια του παρόντος. 

Άρθρο 2ο 

Διάρθρωση Υπηρεσίας 

1. Η υπηρεσία της ομοσπονδίας αποτελείται από τις 
ακόλουθες Οργανικές Μονάδες: 

α. Διεύθυνση. 

β. Τμήμα Διοίκησης 

γ. Τμήμα Αγωνιστικών Εκδηλώσεων 

δ. Τμήμα Οικονομικού 

ε. Τμήμα Προμηθειών και Διαχείρισης Υλικού 
στ. Τμήμα Υποστήριξης Εθνικών Ομάδων 
ζ. Τμήμα Τύπου και Δημοσίων Σχέσεων 
η. Τμήμα Νομικής Υποστήριξης 

2. Η ευθύνη για την εύρυθμη λειτουργία των υπηρεσιών 
της ομοσπονδίας ανήκει στο Γ ενικό Γ ραμματέα του Διοι¬ 
κητικού Συμβουλίου. 

3. Η ευθύνη για την υπηρεσιακή κατάσταση (προαγω¬ 
γές, μεταβολές, μισθοδοσία κλπ.) του τακτικού και έκτα¬ 
κτου προσωπικού της ομοσπονδίας καθώς και του προ¬ 
σωπικού με σύμβαση ορισμένου χρόνου, ανήκει στον Γε¬ 
νικό Γ ραμματέα του Διοικητικού Συμβουλίου. 

Άρθρο 3ο 

Καθήκοντα - αρμοδιότητες του Διευθυντή 

Ο Διευθυντής των υπηρεσιών της ομοσπονδίας έχει τα 
ακόλουθα καθήκοντα και αρμοδιότητες: 

1. Συντονίζει, ελέγχει και κατευθύνει όλη την υπηρεσία 
της ομοσπονδίας, μεριμνώντας ταυτόχρονα για την εύ¬ 
ρυθμη λειτουργία όλων των τμημάτων της. 


















6942 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


2. Αναφέρεται απ’ ευθείας στον Γενικό Γραμματέατου 
Διοικητικού Συμβουλίου. 

3. Μεριμνά και εποπτεύει για την έγκαιρη και σωστή 
υλοποίηση των αποφάσεων του Διοικητικού Συμβουλίου 
της ομοσπονδίας, σύμφωνα και με τις ειδικές οδηγίες του 
Γ ενικού Γ ραμματέα του Διοικητικού Συμβουλίου. 

4. Εισηγείται στον Γενικό Γ ραμματέα, για κάθε θέμα που 
αφορά στην βελτίωση της απόδοσης των υπηρεσιών της 
ομοσπονδίας. 

5. Έχει σε πρώτο βαθμό την αρμοδιότητα εισήγησης για 
τον πειθαρχικό έλεγχο του προσωπικού της ομοσπον¬ 
δίας. 

6. Είναι αρμόδιος για κάθε θέμα που του αναθέτει το Δι¬ 
οικητικό Συμβούλιο και ο Γ ενικός Γ ραμματέας του. 

Άρθρο 4ο 

Αρμοδιότητες - καθήκοντα Τμήματος Διοίκησης 

1. Έχει την ευθύνη τήρησης του πρωτοκόλλου εισερχό¬ 
μενης και εξερχόμενης αλληλογραφίας της ομοσπον¬ 
δίας. 

2. Διεκπεραιώνειτηνπάσης φύσεως αλληλογραφία της 
ομοσπονδίας. 

3. Υποστηρίζει γραμματειακά τον Γενικό Γραμματέα 
του Διοικητικού Συμβουλίου. 

4. Διατηρεί τους ατομικούς υπηρεσιακούς φακέλους 
του προσωπικού και τους ενημερώνει σε κάθε μεταβολή 
τους. 

5. Διεκπεραιώνει τις πάσης φύσεως εξωτερικές εργα¬ 
σίες της ομοσπονδίας. 

6. Είναι υπεύθυνο για την καθαριότητα και την εν γένει 
καλή εικόνα των γραφείων της ομοσπονδίας. 

7. Εισηγείται στον Διευθυντή, και μη υφιστάμενου ή 
απουσιάζοντος αυτού στο Γ ενικό Γ ραμματέα του Διοικη¬ 
τικού Συμβουλίου, για κάθε θέμα της αρμοδιότητας του. 

8. Έχει την ευθύνη διεκπεραίωσης οποιασδήποτε συ¬ 
ναφούς εργασίας ή καθήκοντος του ανατίθεται από το Γ ε¬ 
νικό Γ ραμματέα ή τον Διευθυντή. 

Άρθρο 5ο 

Καθήκοντα - αρμοδιότητες 
Τμήματος Αγωνιστικών Εκδηλώσεων 

1. Αναφέρεται σε πρώτο βαθμό στο μέλος του Διοικητι¬ 
κού Συμβουλίου που έχει ορισθεί Πρόεδρος της αντίστοι¬ 
χης Διοικούσης Επιτροπής. 

2. Είναι υπεύθυνο για την διεκπεραίωση όλου του έργου 
των Διοικουσών Επιτροπών της Ομοσπονδίας. 

3. Έχει την ευθύνη για την άρτια διοργάνωση και ομαλή 
διεξαγωγή των αγωνιστικών εκδηλώσεων της ομοσπον¬ 
δίας. 

4. Εισηγείται στους Προέδρους των Διοικουσών Επι¬ 
τροπών για κάθε θέμα της αρμοδιότητας του. 

5. Είναι υπεύθυνο για κάθε άλλο συναφές θέμα που του 
ανατίθεται από τους Πρόεδρους των Διοικουσών Επιτρο¬ 
πών ή το Γενικό Γραμματέα του Διοικητικού Συμβουλίου. 

Άρθρο 6ο 

Καθήκοντα - αρμοδιότητες Τμήματος Οικονομικού 

1. Αναφέρεται σε πρώτο βαθμό στον Ταμία του Διοικη¬ 
τικού Συμβουλίου. 

2. Είναι υπεύθυνο για την τήρηση των βιβλίων και στοι¬ 
χείων που ο ισχύων νόμος προβλέπει για τις αθλητικές 
ομοσπονδίες και γενικά για την εύρυθμη λειτουργία και 
οργάνωση του λογιστηρίου της ομοσπονδίας. 


3. Προετοιμάζει και εκτελεί όλες τις πληρωμές καιτις ει¬ 
σπράξεις της ομοσπονδίας σύμφωνα με τις εντολές του 
Ταμία. 

4. Είναι υπεύθυνο για την σύνταξη των μισθοδοτικών κα¬ 
ταστάσεων του τακτικού και έκτακτου προσωπικού της 
ομοσπονδίας. 

5. Είναι υπεύθυνο για τα πάσης φύσεως ασφαλιστικά 
θέματα του τακτικού και έκτακτου προσωπικού της ομο¬ 
σπονδίας. 

6. Συντάσσει τον ετήσιο οικονομικό απολογισμό και ισο¬ 
λογισμό της ομοσπονδίας. 

7. Συνεργάζεται με τον Ταμία, το Γενικό Γραμματέα, 
τους Προέδρους των Διοικουσών και λοιπών επιτροπών 
και τα λοιπά τμήματα της ομοσπονδίας για την σύνταξη 
του ετήσιου προϋπολογισμού της ομοσπονδίας που υπο¬ 
βάλλεται προς έγκριση στο Διοικητικό Συμβούλιο. 

8. Τηρεί με ακρίβεια τους λογαριασμούς της ομοσπον¬ 
δίας σύμφωνα μετά άρθρα του εγκεκριμένου προϋπολο¬ 
γισμού με τις ανάλογες πιστώσεις τους και ενημερώνει τα 
αρμόδια όργανα της ομοσπονδίας για την πορεία τους. 

9. Εισηγείται στον Ταμία και στο Γ ενικό Γ ραμματέα για 
κάθε θέμα της αρμοδιότητας του. 

10. Είναι υπεύθυνο για κάθε άλλο συναφές οικονομικό 
θέμα που θα του ανατίθεται από τον Ταμία ή το Γενικό 
Γ ραμματέατου Διοικητικού Συμβουλίου. 

Άρθρο 7ο 

Αρμοδιότητες - καθήκοντα Τμήματος Προμηθειών 
και Διαχείρισης Υλικού 

1. Αναφέρεται σε πρώτο βαθμό στον Έφορο Διαχείρι¬ 
σης Υλικού. 

2. Ευθύνεται για την κατάρτιση του ετήσιου προγράμ¬ 
ματος προμηθειών της ομοσπονδίας σύμφωνα με τα όσα 
ο νόμος ορίζει. 

3. Ευθύνεται και φροντίζει για την έγκαιρη και νομότυπη 
διενέργεια των διαφόρων διαγωνισμών προμήθειας υλικών 
και υπηρεσιών της ομοσπονδίας σύμφωνα με τα όσα προ- 
βλέπονται στον κανονισμό προμηθειών της ομοσπονδίας. 

4. Είναι υπεύθυνο για την σωστή και έγκαιρη σύνταξη 
των πάσης φύσεως προκηρύξεων και για την δημοσίευση 
τους έτσι όπως ο νόμος και ο κανονισμός της ομοσπον¬ 
δίας ορίζουν. 

5. Είναι υπεύθυνο για την παραλαβή του πάσης φύσεως 
υλικού της ομοσπονδίας, την σύνταξη των σχετικών πρω¬ 
τοκόλλων ποσοτικής και ποιοτικής παραλαβής του, για 
την φύλαξη και αποθήκευση του και την στην συνέχεια 
χρέωση του εκεί όπου απαιτείται. 

6. Καταρτίζει τις, πάσης φύσεως, συμβάσεις προμηθει¬ 
ών υλικού και υπηρεσιών που προέρχονται από τη διε¬ 
νέργεια δημόσιων διαγωνισμών ή πρόχειρων διαγωνι¬ 
σμών ή από απ’ ευθείας αναθέσεις σύμφωνα με τα όσα ο 
νόμος και ο οικείος κανονισμός προβλέπουν. 

7. Είναι υπεύθυνο γιατηντήρηση των βιβλίων αποθήκης 
υλικού, διενέργειας διαγωνισμών, πρακτικών συνεδριά¬ 
σεων επιτροπών διενέργειας διαγωνισμών και κάθε άλ¬ 
λου στοιχείου που απαιτείται για την εύρυθμη λειτουργία 
και απόδοση της. 

8. Είναι υπεύθυνο για τον έλεγχο των δικαιολογητικών 
που υποβάλλουν οι προμηθευτές για την πληρωμή τους. 

9. Είναι υπεύθυνο για την φύλαξη και επιστροφή των, 
πάσης φύσεως, εγγυητικών επιστολών που κατατίθενται 
στην ομοσπονδία όπως και για την φύλαξη και επιστροφή, 
όπου απαιτείται, των δειγμάτων των προμηθευτών. 

10. Διενεργεί την ετήσια απογραφή της κινητής και ακί¬ 
νητης περιουσίας της ομοσπονδίας την οποία καταχωρεί 
στο σχετικό βιβλίο. 

11. Είναι υπεύθυνο για την καταστροφή κάθε άχρηστου 
υλικού σύμφωνα μετά όσα οι νόμοι ορίζουν. 

12. Εισηγείται στον Έφορο Διαχείρισης Υλικού, στον Δι¬ 
ευθυντή και στον Γενικό Γραμματέα για κάθε θέμα της αρ¬ 
μοδιότητας του. 

13. Είναι υπεύθυνο για κάθε άλλο συναφές θέμα που 
του ανατίθεται από τον Έφορο Διαχείρισης Υλικού και το 
Γενικό Γ ραμματέα του Διοικητικού Συμβουλίου. 

Άρθρο 8ο 

Καθήκοντα - αρμοδιότητες Τμήματος Υποστήριξης 
Εθνικών Ομάδων 

1. Αναφέρεται σε πρώτο βαθμό στον Τεχνικό υπεύθυνο 
της Ομοσπονδίας. 

2. Επιμελείται την εφαρμογή του προπονητικού και 
αγωνιστικού προγράμματος των εθνικών ομάδων όλων 
των κατηγοριών στο εσωτερικό και στο εξωτερικό. 

3. Υλοποιείτο πρόγραμμα μετάβασηςτων εθνικών ομά¬ 
δων στο εσωτερικό και εξωτερικό για αγώνες ή προπονή¬ 
σεις. 

4. Συντάσσει την απαραίτητη αλληλογραφία για την 
εκτέλεση των παραπάνω. 

5. Επιμελείται για την επίλυση των ιατρικών, στρατιωτι¬ 
κών, εργασιακών και προσωπικών προβλημάτων των με¬ 
λών των εθνικών ομάδων. 

6. Συντονίζει την δράση της επιτροπής προπονητών της 
ομοσπονδίας. 

7. Σε συνεργασία με το Τμήμα Προμηθειών και Διαχεί¬ 
ρισης Υλικού φροντίζει γιατηνεπάρκειατου απαραίτητου 
στις Εθνικές Ομάδες πάσης φύσεως υλικού. 

8. Εισηγείται στον Τεχνικό Υπεύθυνο και στον Γενικό 
Γ ραμματέα του Διοικητικού Συμβουλίου για κάθε θέμα 
της αρμοδιότητας του. 

9. Είναι υπεύθυνο για κάθε άλλο συναφές θέμα που του 
ανατίθεται από τους Προέδρους των Διοικουσών Επιτρο¬ 
πών τον Γενικό Γ ραμματέα του Διοικητικού Συμβουλίου ή 
την Επιστημονική Ομάδα. 

Άρθρο 9ο 

Καθήκοντα - αρμοδιότητες Τμήματος Τύπου 
και Δημοσίων Σχέσεων 

1. Αναφέρεται στον υπεύθυνο για τις Δημόσιες Σχέσεις 
μέλος του Δ.Σ. και στον Γενικό Γ ραμματέα του Δ.Σ. 

2. Είναι υπεύθυνο για το σχεδίασμά και την υλοποίηση 
της επικοινωνιακής πολιτικής της ομοσπονδίας. 

3. Συντάσσει και στέλνει στα Μ.Μ.Ε. τα δελτία τύπου. 

4. Οργανώνει τις πάσης φύσεως έξω - αγωνιστικές εκ¬ 
δηλώσεις της ομοσπονδίας. 

5. Είναι υπεύθυνο για σχεδίαση την σύνταξη, έκδοση και 
κυκλοφορία των πάσης φύσεως διαφημιστικών και ενη¬ 
μερωτικών εντύπων της ομοσπονδίας. 

6. Ευθύνεται και μεριμνά για την λειτουργία βιβλιοθή¬ 
κης, ταινιοθήκης και οποιουδήποτε άλλου είδους αρχειο¬ 
θήκης αθλητικού, επιστημονικού και γενικά μορφωτικού 
υλικού. 

7. Είναι αρμόδιο για τις σχέσεις της ομοσπονδίας με τον 
Τύπο και τα Μ.Μ.Ε. 

8. Οργανώνει τις συνεντεύξεις Τύπου της ομοσπονδίας 
όπως και κάθε παρουσίαση που ήθελε αποφασισθεί να γίνει. 

9. Παρακολουθεί σε ημερήσια βάση τα δημοσιεύματα 


του Τύπου και ενημερώνει άμεσα και έγκαιρα τον Γ ενικό 
Γ ραμματέα γι’ αυτά που αφορούν την ομοσπονδία. 

10. Εισηγείται στον Γ ενικό Γ ραμματέα και στο αρμόδιο 
για τις Δημόσιες Σχέσεις μέλος του Διοικητικού Συμβου¬ 
λίου για κάθε θέμα της αρμοδιότητας του. 

11. Είναι υπεύθυνο για κάθε άλλο συναφές θέμα του 
αναθέτει ο Γ ενικός Γ ραμματέας. 

Άρθρο 10ο 

Καθήκοντα - αρμοδιότητες 
Τμήματος Νομικής υποστήριξης 

1. Αναφέρεται στον Πρόεδρο και τον Γ ενικό Γ ραμματέα 
του Διοικητικού Συμβουλίου. 

2. Είναι αρμόδιο και υπεύθυνο για την υπεράσπιση των 
δικαιωμάτων και την περιφρούρηση των συμφερόντων 
της ομοσπονδίας. 

3. Γνωμοδοτεί για νομικά ζητήματα, παρέχει γενικές κα¬ 
τευθύνσεις και οδηγίες αντιμετώπισης των δικαστικών 
διαφορών και λοιπών ζητημάτων νομικής φύσης. 

4. Συμβουλεύει για την σύνταξη των διαφόρων συμβά¬ 
σεων που συνάπτει η ομοσπονδία καθώς και για τις δια¬ 
κηρύξεις των διαγωνισμών προμήθειας υλικών και υπη¬ 
ρεσιών. 

5. Ερμηνεύει και γνωμοδοτεί στο Διοικητικό Συμβούλιο 
για τις τυχόν ασάφειες και τα κενά που υπάρχουν στο κα¬ 
ταστατικό και στους κανονισμούς της ομοσπονδίας. 

6. Γνωμοδοτεί για κάθε θέμα που το Διοικητικό Συμβού¬ 
λιο ήθελε να του αναθέσει. 

7. Εισηγείται για κάθε θέμα της αρμοδιότητας του. 

ΚΕΦΑΛΑΙΟ Β' 

Προσωπικό 
Άρθρο 11ο 

Κατηγορίες προσωπικού 

1. Το προσωπικό της ομοσπονδίας διακρίνεται σε τακτι¬ 
κό με σύμβαση αορίστου χρόνου, σε προσωπικό με σύμ¬ 
βαση ορισμένου χρόνου και έκτακτο. 

2. Στην κατηγορία του τακτικού προσωπικού ανήκει το 
προσωπικό που προσλαμβάνεται σε οργανικές θέσεις με 
σύμβαση αορίστου χρόνου. 

3. Στην κατηγορία του προσωπικού με σύμβαση ορι¬ 
σμένου χρόνου ανήκουν όσοι συνδέονται με την ομο¬ 
σπονδία με σχέση εργασίας ορισμένου χρόνου. 

4. Στην κατηγορία του έκτακτου προσωπικού ανήκει το 
προσωπικό το οποίο προσλαμβάνεται με σύμβαση ορι¬ 
σμένου χρόνου, χρονικής διάρκειας όχι μεγαλύτερης των 
έξι (6) μηνών, σε ετήσια βάση, για να καλύψει πρόσκαιρες 
ή περιοδικές ή έκτακτες και κατεπείγουσες ανάγκες της 
ομοσπονδίας, εφόσον δεν είναι δυνατό να αντιμετωπι¬ 
στούν από το λοιπό προσωπικό ή κατ’ άλλο οικονομικότε¬ 
ρο τρόπο. Ο αριθμός του προσωπικού αυτού, οι ειδικότη¬ 
τες, τα απαιτούμενα προσόντα, οι ειδικές ανάγκες που θα 
καλυφθούν και η χρονική διάρκεια των συμβάσεων ορίζο¬ 
νται με πλήρως αιτιολογημένη απόφαση του Διοικητικού 
Συμβουλίου. 

Άρθρο 12ο 

Κατάταξη τακτικού προσωπικού σε κατηγορίες 

1. Οι θέσεις του τακτικού προσωπικού της ομοσπονδίας 
κατατάσσονται στις ακόλουθες κατηγορίες: 

α. Κατηγορία θέσεων υποχρεωτικής εκπαίδευσης με 
χαρακτηριστικά στοιχεία Υ.Ε. 

β. Κατηγορία θέσεων δευτεροβάθμιας εκπαίδευσης με 
χαρακτηριστικά στοιχεία Δ.Ε. 

γ. Κατηγορία θέσεων τεχνικής εκπαίδευσης με χαρα¬ 
κτηριστικά στοιχεία Τ.Ε. 

δ. Κατηγορία θέσεων πανεπιστημιακής εκπαίδευσης με 
χαρακτηριστικά στοιχεία Π.Ε. 

2. Τα προσόντα διορισμού ή κατάταξης του ήδη υπηρε- 
τούντος, κατά την έναρξη της ισχύοςτου παρόντος κανο¬ 
νισμού, τακτικού προσωπικού στις οργανικές θέσεις, 
προβλέπονται στη συνέχεια του παρόντος. 

Άρθρο 13ο 

Οργανικές θέσεις τακτικού προσωπικού κατά κατηγορία 

1. Οι οργανικές θέσεις του τακτικού προσωπικού της 
ομοσπονδίας καθορίζονται σε είκοσι (-20-) συνολικά σύμ¬ 
φωνα με τις προβλέψεις της παραγράφου 1 του άρθρου 
30 του Ν. 2725/99. 

2. Σύμφωνα με τον πιο πάνω αριθμό οι θέσεις του τακτι¬ 
κού προσωπικού κατά κατηγορία είναι οι ακόλουθες: 

Α. ΚΑΤΗΓΟΡΙΑ Π.Ε.: 

Κλάδος Διοικητικός-Οικονομικός: θέσεις δύο (-2-) 
Κλάδος Πληροφορικής: θέσεις μία (-1-) 

Β. ΚΑΤΗΓΟΡΙΑΤ.Ε.: 

Κλάδος Διοικητικός-Λογιστικός: θέσεις μία (-1-) 

Κλάδος Πληροφορικής: θέσεις μία (-1-) 

Κλάδος Τεχνικός Ηλεκτρολόγος Μηχανολόγος: θέσεις 
(- 1 -) 

Γ. ΚΑΤΗΓΟΡΙΑΔ.Ε.: 

Κλάδος Διοικητικός - Λογιστικός: θέσεις επτά (-7-) 
Κλάδος Τεχνικός: θέσεις τρεις (-3-) 

Δ. ΚΑΤΗΓΟΡΙΑ Υ.Ε.: 

Κλάδος Διοικητικός Λογιστικός: θέσεις μία (-1-) 

Κλάδος Προσωπικού Καθαριότητας: θέσεις μία (-1-) 
Κλάδος Κλητήρων - Επιμελητών-Φυλάκων: θέσεις δύο 
(- 2 -) 

3. Οι θέσειςτων κατηγοριών Υ.Ε., Δ.Ε., Τ.Ε. και Π.Ε. κα¬ 
τατάσσονται σε τέσσερις συνολικά βαθμούς ως ακολού¬ 
θως: 

I. Βαθμός Α 

II. Βαθμός Β 

III. Βαθμός Γ 

IV. Βαθμός Δ 

4. Οι θέσεις των κατηγοριών Π.Ε., Τ.Ε. και Δ.Ε. κατα¬ 
τάσσονται στους βαθμούς Γ, Β και Α από τους οποίους 
ανώτερος είναι ο Α και κατώτερος ο Γ. 

5. Για τον διορισμό σε θέση Π.Ε. ή Τ.Ε. απαιτείται πτυχίο 
ανώτατης πανεπιστημιακής ή ανώτερης τεχνολογικής εκ¬ 
παίδευσης. 

6. Ειδικότερα οι θέσεις της κατηγορίας Δ.Ε. ως τυπικό 
προσόν διορισμού ορίζεται ο απολυτήριος τίτλος τριταξί¬ 
ου Λυκείου ή εξαταξίου Γυμνασίου ή κατώτερης Τεχνικής 
Σχολής. 

7. Οι θέσεις της κατηγορίας Υ.Ε. κατατάσσονται στους 
βαθμούς Δ και Γ από τους οποίους ανώτερος είναι ο Γ και 
κατώτερος ο Δ. 

8. Οι θέσεις όλων των βαθμών των κατηγοριών Υ.Ε., 
Δ.Ε., Τ.Ε. και Π.Ε. είναι σε κάθε κατηγορία οργανικά ενιαί¬ 
ες. 

9. Εισαγωγικός βαθμός της κατηγορίας Υ.Ε. είναι ο βαθ¬ 
μός Δ και των κατηγοριών Δ.Ε., Τ.Ε. και Π.Ε. ο βαθμός Γ. 


10. Μεταξύ υπαλλήλων του ίδιου βαθμού δεν υπάρχει 
αρχαιότητα. 

11. Οι πιο πάνω βαθμοί αναμορφώνονται σε περίπτωση 
σχετικής νομοθετικής ρύθμισης. Στην περίπτωση αυτή 
εκδίδεται σχετική διαπιστωτική πράξη του Δ.Σ. της ομο¬ 
σπονδίας. 

Άρθρο 14ο 

Χρόνος για προαγωγή 

Για την προαγωγή από βαθμό σε βαθμό απαιτείται: 

I. Για την κατηγορία Υ.Ε.: 

* από τον βαθμό Δ στον βαθμό Γ, δωδεκαετής υπηρεσία 
στον κατώτερο βαθμό Δ. 

II. Για την κατηγορία Δ.Ε.: 

* από τον βαθμό Γ στον βαθμό Β, οκταετής υπηρεσία και 
από τον βαθμό Β στον βαθμό Α οκταετής υπηρεσία. 

III. Για την κατηγορία Τ. Ε.: 

* από τον βαθμό Γ στον βαθμό Β επταετής υπηρεσία και 
από τον βαθμό Β στον βαθμό Α επταετής υπηρεσία. 

IV. Γιατην κατηγορία Π.Ε.: 

* από τον βαθμό Γ στον βαθμό Β, τριετής υπηρεσία και 
από τον βαθμό Β στον βαθμό Α εξαετής υπηρεσία. 

Άρθρο 15ο 

Προαγωγές 

1. Οι υπάλληλοι προάγονται στον αμέσως επόμενο ενι¬ 
αίο βαθμό, εφόσον έχουν συμπληρώσει τον απαιτούμενο 
χρόνο στο βαθμό που κατέχουν και έχουν τα ουσιαστικά 
προσόντα, σύμφωνα με τα στοιχεία του ατομικού τους 
φακέλου. 

2. Τα αρμόδια για την προαγωγή όργανα διαπιστώνουν 
τη συνδρομή των ουσιαστικών προσόντων του κρινόμε- 
νου υπαλλήλου λαμβάνοντας υπόψη τα στοιχεία του προ¬ 
σωπικού του μητρώου, από τα οποία προέχει η δραστη¬ 
ριότητα στην υπηρεσία, η πρωτοβουλία, η αποτελεσματι- 
κότητα και η απόδοση του. 

3. Η προαγωγή ενεργείται με απόφαση του Γενικού 
Γραμματέατης Ομοσπονδίας, ύστερα από γνώμη πεντα¬ 
μελούς υπηρεσιακού συμβουλίου, που συγκροτείται με 
τριετή θητεία, από το Δ.Σ. της Ομοσπονδίας. Πρόεδρος 
και δύο μέλη του Υπηρεσιακού αυτού Συμβουλίου ορίζο¬ 
νται από μέλη του Διοικητικού Συμβουλίου της Ομοσπον¬ 
δίας και τα άλλα μέλη ένας προϊστάμενος τμήματος και 
ένας αιρετός εκπρόσωπος των τακτικών υπαλλήλων της 
Ομοσπονδίας, εφόσον ο αριθμός τους κατά το χρόνο της 
συγκρότησης υπερβαίνει τους εννέα (-9-). Αν δεν υπερ¬ 
βαίνει τον αριθμό αυτό, ως τρίτο μέλος του υπηρεσιακού 
συμβουλίου ορίζεται από το ΔΣ υπάλληλος της Ομο¬ 
σπονδίας. Καθήκοντα γραμματέα του συμβουλίου εκτε- 
λεί υπάλληλος της Ομοσπονδίας, που ορίζεται με την 
απόφαση του Διοικητικού Συμβουλίου. 

Άρθρο 16ο 

Διευθυντής - προσόντα 

1. Διευθυντής των υπηρεσιών της ομοσπονδίας επιλέ¬ 
γεται και τοποθετείται υπάλληλος κατηγορίας βαθμού Α. 

2. Σε περίπτωση που στην ομοσπονδία δεν υπηρετεί 
υπάλληλος με τα πιο πάνω προσόντα, διευθυντής επιλέ¬ 
γεται και τοποθετείται προσωρινά υπάλληλος από τους 
υπηρετούντες στην ανώτερη κατηγορία, εφόσον κρίνεται 
ικανός. 

3. Στην περίπτωση που στην ανώτερη υπάρχουσα κατη¬ 
γορία υπαλλήλων υφίστανται πέρα του ενός υπάλληλοι, 

στην θέση του διευθυντή τοποθετείται αυτός για τον 
οποίο εκτιμάται από τον ΔΣ της Ομοσπονδίας ότι διαθέτει 
στοιχεία που μαρτυρούν ιδιαίτερη ικανότητα, πρωτοβου¬ 
λία και δραστηριότητα στην υπηρεσία. 

4. Ο τοποθετημένος κατά τις ρυθμίσεις των παραγρά¬ 
φων 2 και 3 του παρόντος άρθρου ως διευθυντής των 
υπηρεσιώντης ομοσπονδίας ασκείτο καθήκοντα του έως 
την επανεπιλογή του ή την οριστική επιλογή και τοποθέ¬ 
τηση νέου διευθυντή. 

5. Το Διοικητικό Συμβούλιο της ομοσπονδία δύναται με 
πλήρως αιτιολογημένη απόφαση του, ύστερα από εισή¬ 
γηση του Γενικού Γραμματέατου, να απαλλάξει τον Διευ¬ 
θυντή από τα καθήκοντα, για λόγους ακαταλληλότητας ή 
ανυπαίτιας αδυναμίας εκπλήρωσης των καθηκόντων του 
καινά τον αντικαταστήσει με άλλον. Στην περίπτωση αυτή 
με την ίδια απόφαση αποφασίζεται και τα καθήκοντα που 
ανατίθενται στον πρώην Διευθυντή. Στον πρώην διευθυ¬ 
ντή επιτρέπεται να ανατίθενται καθήκοντα προϊσταμένου 
τμήματος. 

6. Επιτρέπεται με απόφαση του Διοικητικού Συμβουλί¬ 
ου ύστερα από εισήγηση του Γ ενικού Γ ραμματέα του να 
μη επιλέγεται και τοποθετείται διευθυντής των υπηρε¬ 
σιώντης ομοσπονδίας αν από το προσωπικό που ήδη υπη¬ 
ρετεί κρίνεται ότι δεν υπάρχει εργαζόμενος που να έχει 
τις δυνατότητες να ασκήσει τα καθήκοντα αυτά. 

Άρθρο 17ο 

Προϊστάμενοι λοιπών οργανικών μονάδων 

1. Με απόφαση του Γενικού Γραμματέα του Διοικητικού 
Συμβουλίου της ομοσπονδίας τοποθετούνται προϊστάμε¬ 
νοι των λοιπών οργανικών μονάδων υπάλληλοι της ομο¬ 
σπονδίας από τους ήδη υπηρετούντες και κατ’ αναλογία 
των διατάξεων του προηγούμενου άρθρου. 

2. Οι προϊστάμενοι των οργανικών μονάδων της ομο¬ 
σπονδίας τοποθετούνται στην θέση αυτή για τρία έτη. 

3. Ως προϊστάμενοι των οργανικών μονάδων τοποθε¬ 
τούνται εργαζόμενοι κατηγορίας Π.Ε., Τ.Ε. και Δ.Ε. οποι- 
ουδήποτε βαθμού και κατά σειρά προτεραιότητας όπως 
τα άρθρα 12 και 13 του παρόντος κανονισμού ορίζουν και 
εφ’ όσον από τα στοιχεία των ατομικών τους φακέλων 
προκύπτει ότι διαθέτουν ιδιαίτερες ικανότητες και έχουν 
επιδείξει πρωτοβουλία, δραστηριότητα και αποτελεσμα- 
τικότητα κατά την εκτέλεση των καθηκόντων τους. 

4. Με πλήρη αιτιολογημένη απόφαση του Γ ενικού Γ ραμ¬ 
ματέα η οποία εγκρίνεται από το Διοικητικό Συμβούλιο, 
επιτρέπεται να απαλλάσσεται προϊστάμενος από τα κα¬ 
θήκοντα του πριν την παρέλευση 3ετίας και για σοβαρό 
λόγο, όπως ακαταλληλότητα, ανυπαίτια αδυναμία εκπλή¬ 
ρωσης των καθηκόντων του, διάπραξη πειθαρχικού πα¬ 
ραπτώματος, ή πλημμελής άσκηση καθηκόντων. Στην πε¬ 
ρίπτωση αυτή ο νέος προϊστάμενος θα έχει θητεία στην 
θέση αυτή το υπόλοιπο χρονικό διάστημα μέχρι τη συ¬ 
μπλήρωση της 3ετίας. 

5. Προϊστάμενος μπορεί επίσης να απαλλαγεί από τα 
καθήκοντα του ύστερα από έγγραφη αίτηση του με από¬ 
φαση του Γ ενικού Γ ραμματέα της ομοσπονδίας εφόσον 
οι υπηρεσιακές ανάγκες το επιτρέπουν. 

6. Σε περίπτωση που το Διοικητικό Συμβούλιο τροπο¬ 
ποιήσει τον παρόντα κανονισμό και συστήσει και άλλες 
οργανικές μονάδες, η επιλογή και τοποθέτηση των προϊ¬ 
σταμένων σ’ αυτές, γίνεται από το Γ ενικό Γ ραμματέα, το 
αργότερο μέσα σ’ έναν μήνα από την ημέρα της έγκρισης 
του και για θητεία το χρονικό διάστημα που απομένει για 


την συμπλήρωση της θετούς θητείας των υπόλοιπων 
προϊσταμένων. 

7. Ο Γενικός Γραμματέας του Διοικητικού Συμβουλίου 
είναι δυνατό, στη περίπτωση που το προσωπικό δεν επαρ- 
κεί, να αναθέτει τις αρμοδιότητες μιας ακόμη ή περισσο¬ 
τέρων οργανικών μονάδων στον ίδιον προϊστάμενο. 

Άρθρο 18ο 

Προϊστάμενοι Τμημάτων - Αναπλήρωση 

1. Της Διεύθυνσης προ'ΐσταται υπάλληλος του κλάδου 
ΠΕ,ΤΕήΔΕ. 

2. Του τμήματος Νομικής Υποστήριξης προΐσταται δι¬ 
κηγόρος ή ειδικός εξωτερικός συνεργάτης με πτυχίο νο¬ 
μικής σχολής. 

3. Τωνλοιπώντμημάτωντης Ομοσπονδίας προΐστανται 
υπάλληλοι κλάδων των κατηγοριών ΠΕ, ΤΕ και ΔΕ. 

4. Το Διευθυντή, όταν η θέση του είναι κενή ή όταν αυ¬ 
τός απουσιάζει ή κωλύεται, αναπληρώνει στα καθήκοντα 
του ο προϊστάμενος του τμήματος , κατά σειρά αναγρα¬ 
φής των τμημάτων στην παρ. 1 του άρθρου 2 του παρό¬ 
ντος κανονισμού , εκτός αν το Διοικητικό Συμβούλιο της 
Ομοσπονδίας με απόφαση του ορίσει ως αναπληρωτή 
του τον προϊστάμενο άλλου τμήματος, κατά παρέκκλιση 
της σειράς αναγραφής των τμημάτων. Επίσης το Διοικη¬ 
τικό Συμβούλιο επιτρέπεται με απόφαση του, σε περι¬ 
πτώσεις κατάτις οποίες κρίνει ότι κανένας υπάλληλος της 
Ομοσπονδίας δεν μπορεί να ανταποκριθεί στα καθήκοντα 
του Διευθυντή, να αναθέτει την άσκηση των καθηκόντων 
αυτών στο Γενικό Γραμματέα της Ομοσπονδίας. Επιτρέ¬ 
πεται η ανάθεση σε προϊστάμενο τμήματος καθηκόντων 
προϊσταμένου περισσοτέρων τμημάτων. 

5. Τον προϊστάμενο τμήματος, όταν η θέση είναι κενή ή 
όταν αυτός απουσιάζει ή κωλύεται αναπληρώνει τα καθή¬ 
κοντα του ο κατά βαθμό ανώτερος υπάλληλος του τμή¬ 
ματος, εφόσον ανήκει σε κλάδο του οποίου οι υπάλληλοι 
προβλέπεται να προΐστανται σύμφωνα με τον παρόντα 
κανονισμό, ή ο οριζόμενος από τον Διευθυντή προϊστά¬ 
μενος ή υπάλληλος άλλου τμήματος. 

Άρθρο 19ο 

Ατομικός φάκελος υπαλλήλου - Αξιολόγηση 

1. Ο ατομικός φάκελος συγκροτείται μετά το διορισμό 
του υπαλλήλου και περιλαμβάνει όλα τα στοιχεία τα οποία 
προσδιορίζουντην ατομική, οικογενειακή και υπηρεσιακή 
κατάσταση του υπαλλήλου. 

2. Ειδικότερα ο φάκελος περιλαμβάνει: 

α. Τα στοιχεία της ταυτότητας του υπαλλήλου, της συ¬ 
ζύγου και των παιδιών του. 

β. Τους τίτλους σπουδών ή άλλα τυπικά προσόντα. 

γ. Αποφάσεις, έγγραφα, εκθέσεις αξιολόγησης και άλ¬ 
λα στοιχεία που αναφέρονται στην υπηρεσιακή γενικά κα¬ 
τάσταση και δραστηριότητα του υπαλλήλου. 

δ. Κάθε άλλο στοιχείο που ο υπάλληλος καταθέτει και 
ζητεί να περιληφθεί στον ατομικό του φάκελο, εφόσον 
σχετίζεται με την υπηρεσιακή του κατάσταση ή είναι πρό¬ 
σφορο για την αξιολόγησή του. 

3. Κάθε υπάλληλος αξιολογείται για την υπηρεσιακή 
του δραστηριότητα, την επαγγελματική του ικανότητα και 
την αποδοτικότητα του. Τα κριτήρια αξιολόγησης αφο¬ 
ρούν στη γνώση του αντικειμένου (θεωρητική κατάρτιση, 
ειδικές γνώσεις, εμπειρίες, στις διοικητικές ικανότητες, 
ικανότητα να προγραμματίζει, οργανώνει, συντονίζει, 
ελέγχει, αξιολογεί, να λαμβάνει αποτελεσματικές αποφά- 

σεις), στο ενδιαφέρον, στη δημιουργικότητα, στην πρω¬ 
τοβουλία, στις υπηρεσιακές σχέσεις και συμπεριφορά, 
στην αποτελεσματικότητα και αποδοτικότητα. 

4. Οι εκθέσεις αξιολόγησης συντάσσονται τον Ιανουά¬ 
ριο κάθε έτους και αφορούν τη δράση του υπαλλήλου του 
προηγούμενου έτους, εφόσον υπηρέτησε για έξι (6) του¬ 
λάχιστον μήνες. 

5. Την έκθεση αξιολόγησης για τους υπαλλήλους της 
κεντρικής υπηρεσίας συντάσσει σε πρώτο βαθμό ο προϊ¬ 
στάμενος του τμήματος και σε δεύτερο βαθμό ο Διευθυ¬ 
ντής. Την έκθεση αξιολόγησης των προϊσταμένων τμημά¬ 
των των υπηρεσιών της Ομοσπονδίας συντάσσει σε πρώ¬ 
το βαθμό ο Διευθυντής των Υπηρεσιών και σε δεύτερο 
βαθμό ο Γενικός Γραμματέας της Ομοσπονδίας. Την έκ¬ 
θεση του Διευθυντή των Υπηρεσιώντης Ομοσπονδίας συ¬ 
ντάσσει ο Γ ενικός Γ ραμματέας της Ομοσπονδίας. 

6. Η έκθεση αξιολόγησης αποβλέπει στην αντικειμενική 
και αμερόληπτη στάθμιση της επαγγελματικής ικανότη¬ 
τας και καταλληλότητας των κρινόμενων σε σχέση με το 
αντικείμενο της εργασίας τους και τα καθήκοντα που 
ασκούν. 

7. Όλοι οι ατομικοί φάκελοι του προσωπικού φυλάσσο¬ 
νται με ευθύνη του Γενικού Γραμματέα του Διοικητικού 
Συμβουλίου 

Άρθρο 20ο 

Υποχρεώσεις του προσωπικού 

1. Όλο το προσωπικό είναι υπεύθυνο για την εκτέλεση 
των καθηκόντων του και τη νομιμότητα των υπηρεσιακών 
του ενεργειών. 

2. Το προσωπικό οφείλει να τηρεί διατάξεις της κείμε¬ 
νης νομοθεσίας, του καταστατικού, των κανονισμών και 
του οργανισμού της Ομοσπονδίας, καθώς και τις αποφά¬ 
σεις εντολές, εγκυκλίους και οδηγίες του Δ. Σ. και των 
προϊσταμένων του. 

3. Το προσωπικό οφείλει, κατά την άσκηση των καθηκό¬ 
ντων του, να συμπεριφέρεται με ευπρέπεια και να εξυπη¬ 
ρετεί όλους τους ενδιαφερομένους, χωρίς να κάνει δια¬ 
κρίσεις σε όφελος ή σε βάρος τους. 

4. Το προσωπικό οφείλει να τηρεί την επιβαλλόμενη 
υπηρεσιακή εχεμύθεια, να εκτελεί τα καθήκοντα του με 
επιμέλεια, ζήλο, εργατικότητα και αποτελεσματικότητα, 
καθώς επίσης και να περιφρουρεί με κάθε επιμέλεια την 
περιουσία και τα συμφέροντα της Ομοσπονδίας. 

Άρθρο 21ο 
Επίδομα θέσης 

1. Στους προϊσταμένους των οργανικών μονάδων κατα¬ 
βάλλεται, για όσο χρονικό διάστημα εκτελούντα καθήκο¬ 
ντα αυτά, επίδομα θέσης κατ’ ανάλογη εφαρμογή των 
διατάξεωντου Ν. 2470/1997 (ΦΕΚ/40/Α) όπως κάθε φορά 
ισχύει. 

2. Σε περιπτώσεις ανάθεσης καθηκόντων προϊσταμέ¬ 
νου σε περισσότερα από ένα τμήματα, το επίδομα θέσης 
καταβάλλεται για μία μόνο θέση. 

Άρθρο 22ο 

Αποδοχές προσωπικού 

1. Οι αποδοχές του τακτικού προσωπικού της ομοσπον¬ 
δίας με σύμβαση ιδιωτικού δικαίου αορίστου χρόνου κα¬ 
θορίζονται με ανάλογη εφαρμογή των διατάξεων του Ν. 
2470/97 (ΦΕΚ40/Α) όπως κάθε φορά ισχύει. 

2. Για την κατάταξη του τακτικού προσωπικού, κατά τα 


άνω, στα οικεία μισθολογικά κλιμάκια, ισχύει ότι η παρά¬ 
γραφος 2 του άρθρου 30 του Ν. 2725/99 ορίζει. 

Άρθρο 23ο 

Προσλήψεις 

1. Οι προσλήψεις του τακτικού και έκτακτου προσωπι¬ 
κού της ομοσπονδίας των παραγράφων 2 και 4 του άρ¬ 
θρου 11 του παρόντος κανονισμού γίνονται σύμφωνα με 
τις διατάξεις των κεφαλαίων Α., Β., και Γ. του Ν. 2190/94 
(ΦΕΚ 28/Α) όπως κάθε φορά ισχύουν. 2. Οι προσλήψεις 
του προσωπικού της παραγράφου 3 του άρθρου 11 του 
παρόντος κανονισμού γίνονται με πλήρως αιτιολογημένη 
απόφαση του Διοικητικού Συμβουλίου ύστερα από σχετι¬ 
κή εισήγηση του Γ ενικού Γ ραμματέα. Στην απόφαση της 
πρόσληψης ορίζονται η χρονική διάρκεια της σύμβασης 
και οι ειδικότεροι όροι και προϋποθέσεις σύναψης της 
σύμβασης. 

Άρθρο 24ο 

Τοποθέτηση - μετακίνηση - μετάθεση προσωπικού 

1. Το νεοπροσλαμβανόμενο προσωπικό με οποιαδήπο¬ 
τε σχέση τοποθετείται στις υπηρεσίες της Ομοσπονδίας, 
με απόφαση του Δ. Σ., που εκδίδεται ύστερα από εισήγη¬ 
ση του Γενικού Γ ραμματέα του Διοικητικού Συμβουλίου. 

2. Οι επιλεγόμενοι προϊστάμενοι τμημάτων τοποθετού¬ 
νται με απόφαση του Γ ενικού Γ ραμματέα του Δ.Σ.. 

3. Η μετακίνηση προϊσταμένων τμημάτων και του προ¬ 
σωπικού αυτού από τμήμα σε τμήμα ενεργείται με από¬ 
φαση του Γενικού Γραμματέα του Δ.Σ.. 

4. Επιτρέπεται η αμοιβαία μετάθεση υπαλλήλων του ίδι¬ 
ου κλάδου και κατηγορίας ύστερα από αίτηση του. Η κα¬ 
τά τα προηγούμενα εδάφια μετάθεση ενεργείται με από¬ 
φαση του Γ ενικού Γ ραμματέα της Ομοσπονδίας. 

Άρθρο 25ο 

Ειδικά τυπικά προσόντα διορισμού 

1. Για τις θέσεις του κλάδου ΠΕ Διοικητικού - Οικονομι¬ 
κού ή Πληροφορικής ως τυπικό προσόν διορισμού ορίζε¬ 
ται πτυχίο ή δίπλωμα νομικής ή πολιτικών ή οικονομικών η 
Πληροφορικής επιστημών ΑΕΙ της ημεδαπής ή ισότιμο 
αντίστοιχης ειδικότητας σχολών της αλλοδαπής. 

2. Για τις θέσεις του κλάδου ΤΕ Διοικητικού-Αογιστικού 
ως τυπικό προσόν διορισμού ορίζεται πτυχίο ή δίπλωμα 
διοίκησης επιχειρήσεων ή λογιστικής ΤΕΙ ή το ομώνυμο 
αντίστοιχης ειδικότητας πτυχίο ή δίπλωμα ισότιμων σχο¬ 
λών της ημεδαπής ή αλλοδαπής. 

3. Για τις θέσεις του κλάδου ΤΕ, ως τυπικό προσόν διο¬ 
ρισμού ορίζεται πτυχίο ή δίπλωμα πληροφορικής και ηλε¬ 
κτρολόγου μηχανολόγου ή τίτλος σπουδών, αντίστοιχης 
ειδικότητας, ισότιμων σχολών της ημεδαπής ή αλλοδα¬ 
πής. 

4. Για τις θέσεις του κλάδου ΔΕ Διοικητικού-λογιστικού 
-τεχνικού , ως τυπικό προσόν διορισμού ορίζεται απολυ¬ 
τήριος τίτλου ενιαίου λυκείου ή απολυτήριος τίτλος διοι¬ 
κητικών υπηρεσιών-γραμματειών ή οικονομίας ενιαίου 
πολυκλαδικού λυκείου ή υπαλλήλων λογιστηρίου , υπαλ¬ 
λήλων διοίκησης ή εμπορικών επιχειρήσεων τεχνικού ή 
επαγγελματικού λυκείου ή απολυτήριος τίτλος λυκείου 
γενικής κατεύθυνσης ή κατώτερης τεχνικής σχολής της 
ημεδαπής ή άλλου ισότιμου τίτλου σχολικής μονάδας της 
αλλοδαπής. 

5. Για τις θέσεις των κλάδων ΥΕ διοικητικού λογιστικού 
προσωπικού καθαριότητας, κλητήρων, επιμελητών και 

φυλάκων, ως τυπικό προσόν διορισμού ορίζεται απολυ¬ 
τήριος τίτλος τριτάξιου γυμνασίου. 

6. Με την προκήρυξη για την πλήρωση των θέσεων επι¬ 
τρέπεται, ύστερα από απόφαση του Δ.Σ. της Ομοσπον¬ 
δίας, να ορίζονται πρόσθετα προσόντα, καθώς και άριστη 
γνώση μιας ή δύο ξένων γλωσσών. 

Άρθρο 26ο 

Ωράριο εργασίας - ώρες εργασίας - άδειες - αργίες 

1. Το ωράριο εργασίας του τακτικού και έκτακτου προ¬ 
σωπικού καθορίζεται από το Διοικητικό Συμβούλιο της 
ομοσπονδίας ύστερα από πρόταση του Γενικού Γραμμα- 
τέα του. 

2. Τα θέματα που αφορούν στις ώρες εργασίας του τα¬ 
κτικού προσωπικού, στις πόσης φύσεως άδειες απουσίας 
του από την εργασία καθώς και στις αργίες, διέπονταιαπό 
την εργατική νομοθεσία. 

3. Το τακτικό προσωπικό της ομοσπονδίας, υποχρεού- 
ται να παρέχει την εργασία του, όταν οι ανάγκες το επι¬ 
βάλλουν, στην διάρκεια των αγωνιστικών και άλλων εκδη¬ 
λώσεων της ομοσπονδίας. 

4. Όταν οι πιο πάνω εκδηλώσεις διεξάγονται σε ώρες μη 
εργάσιμες, καταβάλλεται αποζημίωση σύμφωνα με τις 
αποφάσεις του ΔΣ της Ομοσπονδίας. 

Άρθρο 27ο 

Η καταγγελία της σύμβασης υπαλλήλων γίνεται για 
σπουδαίο λόγο με απόφαση του Διοικητικού Συμβουλίου 
της Ομοσπονδίας, ύστερα από προηγούμενη ακρόαση 
του υπαλλήλου. 

ΚΕΦΑΛΑΙΟ Γ 
ΠΕΙΘΑΡΧΙΚΑ ΘΕΜΑΤΑ 

Άρθρο 28ο 

1. Κάθε παράβαση υποχρέωσης (καθήκοντος) του 
υπαλλήλου που συντελείται με υπαίτια πράξη ή παράλει¬ 
ψη αποτελεί πειθαρχικό παράπτωμα. 

2. Οι πειθαρχικές ποινές που επιβάλλονται στους υπαλ¬ 
λήλους που διαπράττουν πειθαρχικά παραπτώματα είναι: 

α. Η έγγραφη επίπληξη. 

β. Το πρόστιμο έως τις αποδοχές ενός (1) μήνα. 

γ. Η στέρηση του δικαιώματος για προαγωγή και επιλο¬ 
γή προϊσταμένου από ένα (1) έως τρία (3) έτη. 

3. Πειθαρχική εξουσία στους υπαλλήλους της υπηρε¬ 
σίας της Ομοσπονδίας ασκούν το Διοικητικό Συμβούλιο 
της Ομοσπονδίας και ο Γ ενικός Γ ραμματέας. 

4. Το Διοικητικό Συμβούλιο έχει αρμοδιότητα να επι¬ 
βάλλει όλες τις πειθαρχικές ποινές. Ο Γ ενικός Γ ραμματέ¬ 
ας έχει αρμοδιότητα να επιβάλλει τις πειθαρχικές ποινές 
της έγγραφης επίπληξης και του προστίμου έως και τα 
δύο τρίτα 2/3 των μηνιαίων αποδοχών. Ο Διευθυντής έχει 


αρμοδιότητα να εισηγείταιτις πειθαρχικές ποινές της επί¬ 
πληξης και του προστίμου έως το ένα πέμπτο 1 15 των μη¬ 
νιαίων αποδοχών. 

5. Ο Γ ενικός Γ ραμματέας και ο Διευθυντής επιλαμβάνο¬ 
νται αυτεπαγγέλτως, το δε Διοικητικό Συμβούλιο ύστερα 
από παραπομπή που θα γίνει από το Γ ενικό Γ ραμματέα, 
αν κρίνει ότι το πειθαρχικό παράπτωμα πρέπει να τιμωρη¬ 
θεί με πειθαρχική ποινή μεγαλύτερη της δικαιοδοσίας 
του. Για τον προαναφερόμενο λόγο ο Διευθυντής παρα¬ 
πέμπει την υπόθεση στο Γ ενικό Γ ραμματέα. 

6. Πειθαρχική ποινή δεν επιβάλλεται, αν ο υπάλληλος 
δεν κληθεί προηγουμένως σε απολογία. Στην κλήση σε 
απολογία καθορίζεται σαφώς το αποδιδόμενο πειθαρχι¬ 
κό παράπτωμα και τάσσεται εύλογη προθεσμία για απο¬ 
λογία , που δεν επιτρέπεται να είναι μικρότερη των τριών 
(3) ημερών. 

7. Η απολογία υποβάλλεται εγγράφως ενώπιον του Δι¬ 
οικητικού Συμβουλίου. Επιτρέπεται στον διωκόμενο και η 
προφορική συμπληρωματική απολογία. Η μη υποβολή 
απολογίας δεν κωλύει την έκδοση της πειθαρχικής από¬ 
φασης. 

8. Η πειθαρχική απόφαση διατυπώνεται εγγράφως. 
Στην απόφαση πρέπει να μνημονεύονται τα πραγματικά 
περιστατικά και στοιχεία που συνιστούντην αντικειμενική 
και υποκειμενική διάπραξη του πειθαρχικού παραπτώμα¬ 
τος , προσδιορισμένα κατά τόπο και χρόνο. 

9. Τα πειθαρχικά παραπτώματα παραγράφονται μετά 
δύο (2) έτη από την ημέρα που διαπράχτηκαν. 

10. Το πρόστιμο παρακρατείται σε μηνιαίες δόσεις. Κά¬ 
θε δόση δεν επιτρέπεται να υπερβαίνει το ένα έκτο 1/6 
των μηνιαίων αποδοχών, εκτός αν ο τιμωρηθείς υπάλλη¬ 
λος δηλώνει ότι επιθυμεί την καταβολή σε μικρότερο 
αριθμό δόσεων ή ολόκληρου του προστίμου. 

Άρθρο 29ο 
Τελικές διατάξεις 

1. Το προσωπικό της Ομοσπονδίας που υπηρετεί με 
σύμβαση αορίστου χρόνου κατά την έγκριση του παρό¬ 
ντος κανονισμού και δεν κατατάσσεται σύμφωνα με τις 
διατάξεις της παρ.3. του άρθρου 136 του ν. 2725/1999 
εξακολουθεί να προσφέρει τις υπηρεσίες του στην Ομο¬ 
σπονδία με την ίδια σχέση εργασίας και να διέπεται από 
τις ρυθμίσεις του παρόντος κανονισμού. 

2. Γ ια τις αποδοχές του προσωπικού της παραγράφου 
1 του παρόντος άρθρου έχουν εφαρμογή οι διατάξεις της 
παρ.2του άρθρου 30 του Ν. 2725/1999. 

3. Ο κανονισμός αυτός που περιέχει είκοσι εννέα (29) 
άρθρα, εγκρίθηκε στην συνεδρίαση της 8-3- 2000 του ΔΣ 
της Σκοπευτικής Ομοσπονδίας Ελλάδος και θα αρχίσει να 
ισχύει από την επομένη της έγκρισης του από τον αρμό¬ 
διο για θέματα αθλητισμού Υπουργό. 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
8σέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































